«Als meus fills els agrada el que estic fent, i això em fa molt feliç» - Empordà\nEntrenador Spar Girona.\n«Als meus fills els agrada el que estic fent, i això em fa molt feliç»\nMarc Verdaguer 11.03.2021 | 06:30\nDiumenge, després de la final, va dir: «La nostra funció social és que la gent gaudeixi dels partits a través de la televisió».\nLa pandèmia és una cosa no viscuda per totes les generacions que estan vives, ens n'hauríem d'anar a gent que té molts i molts anys perquè recordessin la que li van dir grip espanyola de cap allà el 1917; i, per tant, no ens podem queixar, que si no hi ha públic o que si tenim complicacions en el dia a dia. Hem de pensar que qui segueixi els nostres partits per televisió es diverteixi veient-nos jugar. Això és el que crec que hem de fer els que som esport professional.\nParla de «divertir la gent». Abans, per alguna gent, semblava que aquest concepte no encaixava amb l'esport femení. Creu que ara sí que ho aconsegueixen?\nNo sé si ho aconseguim o no. El que sí que sé és el que a mi em van demanar quan em vaig fer càrrec de l'equip. Es tractava no només de guanyar, perquè ja s'havia guanyat molt. Se'm demanava una cosa que encaixa molt amb la meva manera de veure el bàsquet i amb el bàsquet d'on jo vinc, Badalona, on fins i tot en un partit de cadets o de júniors hi ha d'haver estètica.\nEl «com» tan important com el «què».\nSí, però tenint en compte que això no són els Globetrotters. És una estètica lligada també a la defensa, perquè defensant també pots fer gaudir la gent. Si ho fas d'una manera conservadora, només esperant l'errada, la gent pot aplaudir quan agafes el rebot. Però és més difícil que es diverteixi. En canvi, si fas un 2x1 a mitja pista, si hi ha unes rotacions en defensa, lluites per recuperar la pilota... És més fàcil associar aquest concepte de bàsquet a l'espectacle.\nSense el «què» (la victòria) la gent estaria ara valorant de la mateixa manera el «com»?\nNo. Però això és així i no ens en podem queixar. Aquí hi ha la gran dificultat perquè, al mateix temps que busques treballar tots aquests conceptes, ho has d'equilibrar amb aspectes que van lligats amb la sobrietat per ser efectius. Una bona posició del cos, un canvi automàtic en defensa potser no seran tan valorats per la gent que no hi entengui molt i molt de bàsquet, com jo no valoraré aspectes de partits que pugui mirar de futbol americà o d'hoquei gel, però són importants. Després d'aquesta Copa he acabat molt content amb les felicitacions que hem rebut de molta gent del bàsquet destacant aquest tipus de coses.\nAquests conceptes que detalla -el joc del seu Uni, el del Perfumerías d'Íñiguez- són el camí per sumar més espectadors al bàsquet femení.\nQuan em diuen per agafar l'Uni em poso a mirar el que estava fent l'equip i el que feien els equips que estaven una mica per sobre nostre en Lliga i en Eurolliga. I a mi, en allò que vaig dir que era com una mica d'immersió en el bàsquet femení, em va semblar que aquests anaven en aquesta línia. Amb matisos, Salamanca o València són equips que van agressius a buscar la pilota i no es limiten a esperar l'errada. Quan veia els d'Eurolliga em semblava el mateix i, com que tot això coincidia amb la meva manera de veure el bàsquet, semblava el més lògic anar cap a aquest camí.\nI aquí apareix la zona 1/3/1 de Julbe amb la pivot al davant.\nEl que jo demano és molt més que esperar l'errada. No només la 1/3/1 o la 3/2, també en defensa individual estem constantment fent petites coses. Orientar cap aquí, allà un canvi automàtic... El treball d'aquests tres mesos ha estat proveir-nos de l'oxigen per fer això, al mateix temps quan estàvem intentant-ho fer en els partits. Oxigen tant en el sentit físic com psicològic. Pressionar tota la pista contra l'IDK Guipúscoa, encara que no tinguem el millor equip per pressionar tota la pista, forma part d'aquest treball. S'ha pencat molt i ara, guanyant, aquest esforç llueix molt més. I si no haguéssim guanyat, semblaria que no era necessari.\nÉs sabut que Alfred Julbe va guanyar una Copa amb el Joventut, però ara l'ha sorprès el ressò que ha tingut aquesta victòria amb l'Uni? S'ha tornat a sentir molt el nom d'Alfred Julbe per tot arreu. I el reconeixement agrada a tothom...\nJo ja tinc una edat que vaig molt al dia a dia. No és un posat, és la realitat. Gaudeixo molt de quan em va bé i li dono valor al fet pur de treballar. Content que tingui repercussió i la gent em digui que juguem molt bé, ara que hem guanyat, però alguns també m'ho havien dit abans. Em sembla collonut. Els meus fills, tots quatre, estan «flipant» més que mai amb tot i jo estic molt content que ells estiguin contents.\nCreu que està contribuint a millorar el bàsquet femení?\nPenso que si hi ha més entrenadors que s'apunten a aquest estil, com ja he dit abans que també fan Salamanca i València, i la gent aparca una mica el conservadorisme quan entrena el seu infantil i aposta per la tècnica, tant ofensiva com defensiva, tot seria millor.\nEncara pensa que s'hauria de baixar l'alçària de la cistella?\nNo sé si la baixaria o no, però, en qualsevol cas, si no la baixes has de viure sense esmaixades. Es pot viure així? Doncs als anys 80 el bàsquet ACB tenia moltes menys esmaixades i s'omplien els pavellons. Una de les petits obsessions que tinc de cara a l'any vinent és aconseguir que alguna nostra jugadora faci una esmaixada. És una obsessió molt col·lateral que tinc, però serveix per guanyar mentalitat i per anar més amunt quan entres a cistella.\nPer tornar al masculí i marxar lluny de Girona, hauria de rebre una oferta molt llaminera?\nDe veritat que no hi penso. Jo no em faig il·lusions de res. Quan el Barça, que tenia quatre ajudants al primer equip, fa fora i em demana que agafi el primer equip en el partit contra el Maccabi, jo ho faig sense demanar res. Perquè és la meva manera de ser. I en acabar l'any, tenint un any més de contracte, decideixen que jo no he de complir aquell any més entrenant al B, em fan entendre que no m'he de plantejar. Ho he dit abans, i no és conya, els meus quatre fills diuen que els agrada el que estic fent i això ara és molt important per mi. Em fa molt feliç. No em plantejo res més.\nAl club estan molt contents amb com ha donat minuts a jugadores joves com Júlia Soler. Tenir més jugadores gironines a la plantilla i competir a l'Eurolliga és incompatible?\nÉs totalment compatible. Ens hi hem de posar. A Girona hi ha moltes fitxes en el bàsquet femení i s'ha de fer. M'he proposat donar-li 200 minuts a la Júlia, a banda que ella treballa molt bé i s'ho ha guanyat. Al final és tan senzill com el que feien Trifon Poch, Julio Salamancn, Àngel Brea, Joan Las Heras pare i una mica el que jo enredés per allà al mig responent a una idea de Joaquim Vidal. Cal esprémer al màxima la col·laboració amb el GEiEG i linkejar-la al màxim amb el primer equip. L'Àngel (Brea) era el director de l'escola, però estava tots els dies amb mi.\nPerò no és el mateix que Jordi Puig i Sito Ribas juguin amb un Valvi que lluitava per salvar-se a posar jove un Uni que vol lluitar per anar a la Final Four de l'Eurolliga.\nTot s'ha de treballar. Que la Laura Antoja continua amb nosaltres l'any vinent, ja que ella seria el Trifón Poch. Per a una infantil és molt diferent fer treball tàctic que tècnic. S'ha d'incidir en com es fa un revers, com es fa un canvi automàtic... I tot això vinculat al primer equip. Com he dit amb la Laura Antoja i, per exemple, si posem que la Laia Palau renova una temporada, doncs li dius «un dia a la setmana has de fer això amb les jugadores de la base»; dir-li a la Sonja Vasic, «Estàs a gust aquí? Sí, doncs continues i quan puguis també ho fas». I així és com surten les coses i les joves de la base poden arribar al primer equip. Res passa de manera espontània.\nAra em parla d'un projecte a llarg termini, però Julbe va arribar a l'Spar Girona amb l'encàrrec que aquest equip jugués bé aquesta temporada. Estaria disposat a quedar-se uns anys al club? Són dues feines diferents.\nNo, no és diferent. Perquè no ens paguen només pel que fem avui. La mentalitat a llarg termini hi ha de ser sempre. Si no pensés a llarg termini, jo avui, que l'equip tenia festa, no hauria estat entrenant amb la Júlia Soler, la Reisingerova, la María Araújo o la Clàudia del Moral, les quatre joves que m'han demanat entrenar. Del que hem treballat avui, que era tècnica pura, només el 20% de rendiment immediat. La resta era per millorar a llarg termini.\nMolt bé. Però aquest projecte vol dir que l'Spar Girona pot renovar Alfred Julbe, Laura Antoja, Laia Palau, Sonja Vasic... Potser, a l'estiu, la realitat econòmica del club és una altra.\nEstà clar que depèn de moltes coses. La pandèmia està deixant la societat molt trinxada, els club, les empreses... La gent del club està fent un esforç i s'haurà de veure com queda tant el club com el bàsquet femení en general. S'haurà de veure...\nEstem acabant l'entrevista i encara no li he preguntat si veu possible eliminar el Perfumerías Avenida a l'Eurolliga. Uns quarts de final que es jugaran a Salamanca i amb públic al pavelló.\nSempre ha semblat que Salamanca té més talent físic i de bàsquet, si molta gent pensa així serà que és veritat, però la diferència no és gaire gran. I això et fa poder esprémer el cap per veure com ho compenses parlant amb la Laura (Antoja) i altra gent que hi toca molt en això del bàsquet. Serà a camp contrari i amb públic, però aquest grup és capaç de guanyar-les.\nPensar que, havent guanyat la Copa, la temporada ja «està salvada i gairebé feta» no és la mentalitat d'Alfred Julbe, oi?\nNo, no és la meva manera de pensar. Segueixo perdent fatal. Crec que seré entrenador sempre, però seré entrenador professional mentre segueixi perdent malament i em costi sopar després de les derrotes.


Acció contra el TTIP demà dimecres a Barcelona | Aigua és Vida\n16 jun 2015 aiguaesvida\nDemà dimecres, 17 de juny, de 10.00 hores a 14.00 hores, a la Plaça dels Àngels de Barcelona\nAcció contra el TTIP, amb un gran Cavall de Troia de 8 metres que recorre Europa per denunciar l’opacitat de les negociacions\nCCOO de Catalunya dóna suport a una nova acció contra el Tractat Transatlàntic de comerç i inversions entre Estats Units i la Unió Europea (TTIP, segons les sigles en anglès), impulsada per la campanya “Catalunya No al TTIP”, de la qual el sindicat forma part, i Amics de la Terra.\nAquesta acció tindrà lloc a Barcelona demà dimecres, 17 de juny, de 10.00 hores a 14.00 hores, a la Plaça dels Àngels, i en ella s’exhibirà un gran Cavall de Troia, de 8 metres, que visita l’Estat espanyol per a denunciar el TTIP.\nEl TTIP és el nou “cavall de Troia” dels nostres temps. D’aquesta manera el va representar l’associació Amics de la Terra durant una acció de denúncia amb un cavall inflable de 8 metres, que des de l’estiu de 2014 està recorrent Europa, havent anat a més de 10 països. A començament de juny va iniciar la seva girada per l’Estat espanyol visitant 10 ciutats fent diferents activitats. Amb aquesta escenificació es vol donar a conèxer el TTIP com un “cavall de Troia” de les transnacionals i per això es demana als europarlamentaris/ies que es posicionin en contra del tractat i a favor de la ciutadania que representen.\nAquesta setmana, doncs, Amics de la Terra i la Campanya “Catalunya No al TTIP” porten el Cavall de Troia a Barcelona. Durant l’acte es representaran les negociacions en perfecte silenci, tal com s’està negociant el TTIP, ja que per això sorgeix l’associació amb el Cavall de Troia com a exemple del secretisme i opacitat que envolta les negociacions.\nRecordem que el passat dimecres 10 de juny s’hauria d’haver fet una votació al Parlament Europeu respecte a l’Informe Lange sobre el TTIP, però la votació es va suspendre, davant la gran quantitat d’esmenes i demandes de votació per separat, cosa que indica el desacord entre el membres del Parlament.\nRicard Bellera, secretari d’Internacional, Migracions i Cooperació de CCOO de Catalunya\nDissabte 20 de juny, taller de garantia d'abastament i remunicipalització


El resum de la setmana - FC Barcelona\nHomeClubNotíciesEl resum de la setmana\nRepassem les 10 notícies més destacades: Des de l'horari del Clàssic de Lliga fins a la presentació de la nova Comissió Tècnica\nAlguns dels protagonistes de la setmana del FC Barcelona / FCB\nEl FC Barcelona ha tingut una setmana amb molta activitat en la parcel·la esportiva i en la institucional. El primer equip va jugar dimecres contra el Vila-real al Camp Nou; els equips de bàsquet i d'handbol també han tingut partit entre setmana, i s'ha conegut l'horari oficial del Clàssic de Lliga de la jornada 28, entre altres coses. A més, es va presentar la nova Comissió Tècnica del Club, i la Fundació va participar en una subhasta per recaptar fons a favor de l'Unicef.\n- Una tripleta demolidora. Entre Leo Messi, Neymar Jr i Luis Suárez sumen 42 gols i 24 assistències en el total de 54 partits de Lliga que han jugat entre els tres.\n- Rescissió del contracte d’Eusebio Sacristán. Jordi Vinyals, fins ara entrenador del Juvenil A, passa a ocupar la banqueta del Miniestadi després que Eusebio hagi estat el tècnic del filial des del 2011.\n- Javier Mascherano, Dani Alves i Carles Puyol, premiats per ‘Mundo Deportivo’. En la Gala de la Nit de les Estrelles d’aquest diari esportiu hi va haver una destacada representació blaugrana.\n- L’horari del Barça – Madrid de Lliga, confirmat. Aquest dimarts es va conèixer la data i l’hora del Clàssic de la jornada 28 de Lliga que es jugarà al Camp Nou.\n- Bon resultat en l’anada de Copa. El Barça es va imposar al Vila-real (3-1) al Camp Nou, però els jugadors i Luis Enrique no donen l’eliminatòria per resolta.\n- 90 anys de l’ingrés com a soci de Josep Suñol. Qui va ser president del FC Barcelona entre els anys 1935 i 1936 va ser donat d’alta com a soci del Club el 12 de febrer del 1925.\n- Kiril Lazarov renova dos anys més. El lateral macedoni va allargar el seu contracte amb el FC Barcelona després que arribés al Club a l’estiu del 2013 procedent de l’Atlètic de Madrid.\n- Presentada la nova Comissió Tècnica de l’Àrea de Futbol. El president Josep Maria Bartomeu va presentar l’equip format pel vicepresident Jordi Mestre, el directiu Javier Bordas, Carles Rexach i Ariedo Braida.\n- Victòries a les seccions. L’equip de bàsquet va sumar una victòria important a l’Eurolliga (82-70) contra el Galatasaray, i el d’handbol va tornar a la Lliga amb un triomf clar (35-25) davant de l’Helvetia Anaitasuna. En aquest vídeo, Gerard Piqué gaudeix del partit de bàsquet al Palau amb el seu fill Milan.\n- La subhasta de ‘1 in 11’ recapta més de 3 milions d’euros. Els fons aconseguits en la sessió celebrada aquest dijous a la seu de Sotheby’s a Londres serveixen per impulsar projectes educatius de la mà de l’Unicef a Bangla Desh, el Nepal i Indonèsia.\nTrobada de Bartomeu amb els empleats\nGran resposta en l'adjudicació d'abonaments


Lunes, 17 Junio 2019 10:43\nAmb la intenció de coordinar els efectius de lluita contra contra els incendis forestals, els membres de Protecció Civil d'Alzira i els del Vacif han celebrat unes pràctiques conjuntes per tal d'aconseguir una major efectivitat a l'hora de afrontar un incendi en el terme municipal.\nL'objectiu d'estes accions és la coordinació en el cas d'emergència i aprofitar els seus recursos. L'activitat s'ha celebrat en el paratge de la Casella, concretament en la Font del Garrofer.\nLa regidora de Seguretat, Sara Garés, ha manifestat al respecte: "Este tipus de accions conjuntes són necessàries per a poder respondre d'una forma eficaç contra un incendi forestal". Garés ha afegit: "És encomiable la labor desinteressada que fan estes dos entitats, i que mereixen tot el reconeiximent per part de l'Ajuntament i la ciutadania".\nMás en esta categoría: « La Regidoria de Comerç afegix el logotip de Associació Empresarial al cartell de la Fira Comercial Un incendio extinguido afecta al Parque Natural de la Albufera »


Ad Astra. Disbarats científics - Ara.cat\nSinera: Home! Tampoc pretenia desanimar. Només donava una opinió\nXeXu: Però hi ha prou pel·lícules que mantenen un mínim nivell de versemblança. El principal problema és prendre el viatge a l’espai amb els mateixos paràmetres que els viatges per la Terra. I els cineastes no ho pillen. O potser saben que el públic no ho entendria i prefereixen no complicar-se…\nÉs que els científics som molt avorrits Dani, si fas la part científica versemblant, allò no és hollywood! Però bé, com que ja saben que no la poden fer versemblant, ni que sigui per estalviar-se l’assessorament, com a mínim que no presumeixin.\nLa veritat és que no em cridava especialment l’atenció la pel·li, tot i que la companya de despatx no parava de parlar-ne fins que la va veure (és veritat, ara que ho penso, ja no en va parlar més ni la va recomanar després de veure-la, per què serà…). Ja veurem quan me la posin en alguna plataforma digital.\nPer cert, a mi tampoc em va agradar ‘El cor de les tenebres’.\nJa m’has ben desanimat! No la veuré pas! M’ha agradat la teva idea d’un “un mega-super-xaxi-telescopi”.\nPons: Els crítics tampoc deuen dominar els fonaments físics del viatge espacial\nCarquinyol. Però les crispetes s’acaben i els disbarats segueixen i segueixen…\nGeneralment les crispetes ajuden a no pensar en aquestes coses…\nEncara no he conegut ningú que li agradi aquesta peli. En quin mon viuen els crítics professionals?


E EI 1 Imatge 1 Col·laborador/a 622 Visites Bústia de suggeriments\nEivissa És l’illa més occidental de l’arxipèlag de les Balears, respecte de les quals ocupa una posició meridional, juntament amb Formentera i illots adjacents, amb les quals forma un conjunt ben definit, conegut pel nom d’illes Pitiüses. Eivissa és, en comparació a la resta d’illes que ocupen la Mediterrània occidental, que són poques i grosses, molt petita.\nLa posició geogràfica, en latituds mitjanes baixes, queda en el quadrilàter format entre els paral·lels 38º 50’ 40" al cap des Falcó i 39º 06’ 22" al pla d’en Serra, latitud N, i els meridians 1º 17’ 27" al cap des Jueu i 1º 37’ 48" al cap de Campanitx, longitud. E de Greenwich, coordenades que suposen la seua inclusió en la zona temperada. Aquesta situació, al centre-oest de la Mediterrània occidental, enfront de les costes orientals de la península Ibèrica, la fa la més propera a la península, i pràcticament equidistant entre determinats sectors de les costes catalanes i nord-africanes de Barbaria.\nAquesta posició de cruïlla ha afavorit les relacions amb les altres terres mediterrànies costaneres, posició que li ha donat, en certs moments de la seua història, una importància estratègica extraordinària.\nD’altres vegades, la seua condició insular, sent a més una illa tan petita, ha influït en un cert aïllament.\nLes distàncies de l’illa d’Eivissa a les terres properes són: de l’illa des Vedrà a la península (cap de Sant Martí), 92 km; d’Eivissa (punta Grossa) a Mallorca (la Mola d’Andratx), 82 km; des del port d’Eivissa les distàncies en milles marítimes (1 milla marítima, 1.852 m) són: d’Eivissa a la Savina, 11 milles; d’Eivissa a Ciutat de Mallorca, 70 milles; d’Eivissa a València, 100 milles; d’Eivissa a Alacant, 101 milles; d’Eivissa a Alger, 152 milles; d’Eivissa a Barcelona, 162 milles.\nL’extensió de l’illa, segons els autors, va de 541 a 570 km2, de l’11 al 12 per cent del total de la superfície de l’arxipèlag. La distància interior màxima, de SW a NE, és de 41 km, des de la punta des Savinar a la punta de cala de Jonc; d’E a W la màxima és només 22 km.\nEls punts extrems són, al N, la punta des Moscarter; al S, la punta de la Rama; a l’E, punta Arabí, i a l’W, el pedral d’en Guixa.\nEl litoral s’estén al llarg de 170 km de costa molt retallada. [RVC]


Un centenar d'infants rebran aquest curs suport en els centres oberts de Manresa - Regió7 :: El Diari de la Catalunya Central\nUn centenar d'infants rebran aquest curs suport en els centres oberts de Manresa\nAls equipaments de la Font, la Balconada, el Barri Antic i Plaça Catalunya es berena, s'estudia i es juga entre amic\nDues imatges del centre obert de la Font dels Capellans de Manresa, ahir, mentre fruïen d´una estona de joc francesc galindo\nDonar un cop de mà després de sortir de l'escola és la funció que desenvolupen els quatre centres oberts que funcionen a Manresa i que aquest curs oferiran suport a un centenar de nenes i nens d'entre 6 i 12 anys.\nAquests equipaments són un recurs social i han tornat a iniciar un nou curs escolar amb l'objectiu d'oferir suport socioeducatiu i alimentació a infants i adolescents en situació de vulnerabilitat.\nAhir, el centre obert la Font -el primer que va obrir portes a Manresa el 1984- va rebre la visita de la regidora de Serveis Socials, Mercè Rosich, i la cCap de Secció de Serveis Socials de l'Ajuntament de Manresa, Josefina Ramírez.\nRosich va destacar la funció "de reforç escolar i de sociabilització mitjançant el joc" que aquests equipaments municipals duen a terme.\nDels quatre centres oberts, tres -el Sergi Aguilera, emplaçat al centre cívic Selves i Carner; el Xalesta, situat a la Balconada, i el centre obert de la Font dels Capellans- són gestionats pels Serveis Socials de l'Ajuntament, i el Casal-ot, situat a la plaça del Milcentenari, per la Creu Roja.\nJosefina Ramírez va explicar que els nens deixen el centre obert entre els 12 i 13 anys -quan acaben sisè de primària-; però també hi ha baixes als centres quan la família canvia de lloc de residència o evoluciona la seva situació.\nDesprés d'aquesta edat els joves poden accedir a recursos com el programa Joves del Nucli Antic.\nEl centre de la Font, com la resta de centres oberts, disposa de bany amb dutxa, cuina, espai de lectura i per fer els deures i una zona més lúdica.\nEls infants valoren especialment que els ajudin a aclarir dubtes quan fan els deures. Realitzen assemblees per decidir tots junts activitats i la seva opinió és tinguda en compte a l'hora de programar-les.


Diagrama de nus. Un diagrama de nus és un dibuix que representa la projecció dun nus o enllaç en un pla de manera que només hi apareguin punts simples i dobles\nⓘ Diagrama de nus. Un diagrama de nus és un dibuix que representa la projecció dun nus o enllaç en un pla de manera que només hi apareguin punts simples i dobles ..\nⓘ Diagrama de nus\nUn diagrama de nus és un dibuix que representa la projecció dun nus o enllaç en un pla de manera que només hi apareguin punts simples i dobles i que els casos de punts dobles no siguin per tangència sinó per encreuament. A més, per tal de poder reconstruir unívocament el nus original, als punts dencreuament shi marca quin tros de nus passa per davant de laltre.\nEl principal avantatge de representar un nus a partir del seu diagrama és la senzillesa en el seu tractament i la facilitat dimaginar intuïtivament el nus que representa. Un altre dels beneficis de lús dels diagrames del nus és que poden ser tractats per sistemes de computació, bé sigui per facilitar el càlcul de certs invariants per nusos especialment però no exclusiva els polinòmics o bé per ser identificats.\nEls diagrames de nusos també permeten representar nusos orientats. Usualment aquesta representació es fa indicant lorientació amb una o més fletxes sobre el diagrama paral leles a algun dels trams.\n1. Moviments de Reidemeister\nUn dels grans avantatges del tractament dels nusos a partir dels diagrames és el fet que shi poden tractar fàcilment els nusos equivalents entre ells. Lany 1927 Kurt Reidemeister, de manera independent a James W. Alexander i Garland B. Briggs, va demostrar que es pot passar de qualsevol diagrama dun nus a qualsevol altre diagrama del mateix nus a partir de només tres tipus de canvis en el diagrama. I, recíprocament, que mitjançant aquests tres tipus de canvi no es poden assolir diagrames de nusos diferents a loriginal. Aquest resultat tan fort en làmbit dels invariants per nusos va fer encara més útil lús de diagrames de nus tant per treballar amb nusos com per demostrar resultats en la teoria de nusos.\n2. Relació amb la teoria de grafs\nAls anys 80 del segle XX es comença a vincular la teoria de grafs amb la teoria de nusos tant amb lús dels grafs com a eina destudi pels nusos com amb resultats teòrics comuns. Una de les primeres aplicacions en aquest àmbit és lús de grafs planars signats que poden ser representats sense encreuaments entre les arestes, i en que cada aresta té assignat un valor 1 o -1 segons el tipus dencreuament per tabular nusos, tot i que fou un sistema que no prosperà, doncs quedà aparcat en favor daltres mètodes més eficients per fer-ho.


Adil impulsa el Covisa al quart triomf seguit - Regió7\nAdil impulsa el Covisa al quart triomf seguit\n17·02·22 | 06:25\nEl Covisa Manresa va aconseguir la quarta victòria consecutiva a la lliga en derrotar, en partit endarrerit, l’Aliança Mataró, un dels conjunts que ha dominat el grup des de les primeres jornades. I ho va fer gràcies a una sensacional actuació del porter Adil, acompanyat de la resta de l’equip, que va aturar els intents dels maresmencs per anotar.\nLavado va avançar els bagencs amb un fot xut amb l’exterior, però el visitant Panocha va empatar just abans de la mitja part. El resultat era just, però encara faltava molt per passar a la represa. Als quatre minuts, Asís va desequilibrar de penal després d’una acció del porter Isaac. Va ser aquest mateix qui va cometre una falta duríssima amb el peu alçat sobre Eric Castillo que li va suposar l’expulsió. En superioritat, Lavado va fer el tercer gol. Però una errada defensiva local va suposar el 3-2 a set minuts per al final i tot quedava obert. Asís, però, va tornar a posar les coses al seu lloc amb un robatori que va finalitzar amb la quarta anotació local.\nAquí va ser quan els mataronins van començar perdre els papers. Un auxiliar visitant va ser expulsat després d’increpar una part de l’afició local. Enmig d’aquests aldarulls, el Mataró va sortir amb porter-jugador i el Covisa ho va aprofitar per anotar tres gols més, el segon dels quals, de doble penal. Enmig, el tercer dels forasters. Amb el triomf, els manresans són cinquens, en posició de Copa, encara amb un partit pendent, contra el Picassent.\nPer la seva banda, el Sala 5 va derrotar per 3-2 el Cerdanyola en un partit endarrerit i es posa segon, a un sol punt de l’Industrias B, que també va guanyar. Tots dos s’enfronten dissabte.


Titulacions oficials per certificar el nivell d'anglès | Format-e\n/Titulacions oficials per certificar el nivell d’anglès\nTitulacions oficials per certificar el nivell d’anglès\nTitulacions per certificar l’anglès existeixen moltes, de vegades, fins i tot pot arribar a resultar molt confús i és fàcil perdre’s. Avui volem llançar una mica de llum sobre aquest tema, parlant dels diferents certificats que existeixen i perquè ens poden interessar més segons si volem treballar a un altre país, entrar a realitzar un màster o millorar el nostre cv per accedir al món laboral més preparats.\nExisteixen diferents institucions que certifiquen de manera oficial el nostre nivell d’anglès, segurament la que més hauràs escoltat és la de Cambridge (almenys a Espanya), però podem trobar més i més importants, segons el nostre objectiu, anem a repassar-les totes.\nTitulacions oficials de Cambridge\nTitulacions oficials de Cambridge Anglèsqualificacions:\nAquestes són les més conegudes, aquí podrem trobar el famós First, per exemple, com en la majoria de certificats prendrem com a punt de referència el Marc Comú de Referència Europeu (MCER) per dividir els nivells.En aquest cas Cambridge crea dues distincions per les Cambridgequalificacions anglès, les titulacions dirigides a un públic més genèric i unes altres al món més empresarial:\nMCER Certificats estàndard Certificats profesionals\nB1 PET (examen preliminar d'Anglès) bussiness preliminar\nB2 FCE (First Certificate en Anglès) bussiness Vantage\nC1 CAE (Certificate in Advanced Anglès) bussiness Superior\nC2 CPE (Certificat d'Aptitud en Anglès)\nTitulacions oficials de Bulats:\nEn aquest cas és un certificat d’anglès completament dirigit al món professional, es busca realitzar una valoració de les competències en el lloc de treball.En la titulació Bulatsno cal aprovar o suspendre sinó que segons la puntuació que traguem ens donen un nivell. La puntuació va de 10 a 100 i, per exemple, el B2 equival a una puntuació d’entre 60 a 74. D’aquesta manera podem conèixer on està el nostre nivell per afrontar la formació que necessitem en el nostre entorn laboral.\nEn aquest cas també agafa com a referència el MCER.\n•Titulacions oficial de IELTS:\nEncara que no és una titulació exclusiva de Cambridge, aquesta és una de les impulsores del certificat IELTS juntament amb el Consell Bristish i l’institut IDP.\nAquest és un examen que avalua el nostre nivell als països de parla anglesa i és imprescindible per a aquells països que exigeixen un nivell d’anglès als immigrants.\nDe la mateixa forma que a l’anterior títol (BULATS) no és una qüestió d’aprovar o suspendre, aquí l’objectiu és valorar el nivell que tenim. Amb una puntuació que va des del 3.5 (A2) fins al 9.0 (C2).\nMolt important a tenir en compte! Únicament té una validesa de 2 anys.\nTitulacions del ETS (Mesura del poder de l'aprenentatge)\nTitulació oficial del TOEFL:\nLa reconeguda organització educativa MTS (amb seu a New Jersey) ens ofereix un altre dels grans certificats d’anglès, el TOEFL.\nFins al moment hem vist titulacions que ens seran útils principalment a Europa però, que passa si volem anar als Estats Units o Austràlia? Per exemple.\nAquesta titulació està orientada tant al món universitari com al professional i no es tracta d’aprovar o suspendre, segons la puntuació que traguem se’ns atorgarà un nivell o un altre.\nÉs un certificat que cal treure’s quan ho hagis de necessitar, ja que, té una validesa de sol 2 anys.\n• Titulació oficial de TOEIC:\nEn aquest cas és un examen que està dirigit al món professional, és utilitzat per les empreses principalment als Estats Units i els que més ho valoren habitualment són les multinacionals. Igual que l’anterior no és un examen d’aprovar o suspendre, es tracta de conèixer quin nivell té l’alumne, d’aquesta manera les empreses poden assegurar-se que el seu candidat disposa del nivell requerit per al lloc de treball.\nL’examen té dues parts importants:\n- Speaking i Reading: Es realitza per escrit i té una durada de 120 minuts amb 200 preguntes tipus test.\n- Speaking i Writing: Es realitza amb auriculars i ordinador, té una durada de 80 minuts i un total de 19 preguntes.\nTITULACIONS OFICIALS D’OXFORD\n• Titulació oficial de OTE (Oxford Test of English):\nAquesta titulació és la més nova de totes, avalada per la Universitat d’Oxford, una de les més prestigioses del món.\nDe moment únicament la podrem trobar a Espanya, ja que, Oxford ha decidit començar amb el nostre país per realitzar el seu llançament.\nEn aquest cas l’examen es realitza 100% online i no hi ha dates específiques per fer-ho a causa d’aquestes característiques, et pots examinar quan vulguis. Es compon de 4 parts: Speaking, Listenint, Writing i Listening.\nUs adjuntem un quadre amb les correspondències dels resultats respecte al MCER\nTitulacions oficials de TRINIDAD\nFinalment encara que no per això les menys importants, us volem parlar de les titulacions en anglès que atorga el Trinity College London, una institució fundada el 1877 i que ofereix titulacions amb un gran reconeixement en l’àmbit internacional.\nExisteixen dos tipus d’exàmens principalment: El ISE i el GESE.\nLa gran diferència respecte als exàmens que us hem presentat fins al moment és que en aquest cas es basen principalment en la part oral (encara que en alguns també hi ha part escrita)\nTaula de correspondència amb el MCER pel ISE:\nTaula de correspondència amb el MCER per al GESE:\nAmb aquestes últimes acabem, és clar que podríem arribar a incloure alguna titulació més per certificar el nostre nivell d’anglès, però creiem que hem posat les més importants amb un reconeixement a nivell internacional.\nEsperem que hagi sigut d’utilitat per a tu i és possible que pròximament desenvolupem en profunditat cada una d’elles per separat, estigueu atents!\nOn aprendre anglès aquest estiu?\nAprendre alemany. Diferències entre l’alemany i l’anglès →\t← Llista de verbs irregulars en anglès


Fageda de la Grevolosa | La Garrotxa\nInici > Geografia > La Vall d’en Bas > Joanetes > Fageda de la Grevolosa\nSant Pere de Torelló. (a uns 300 metres de la frontera amb Joanetes-Vall d’en Bas)\nAproximadament 1.5 quilòmetres entre l’anada i la tornada. Es tarda uns 15 minuts per arribar-hi i uns 20 minuts per tornar.\nLa fageda es troba dins una canal amb força pendent. Com que és recomanable anar fins al final de la canal, la tornada pot ser una mica pesada (heu de pujar uns cent metres en un recorregut de tres-cents).\nDeixarem el cotxe al punt més alt de la collada de Bracons. És el mateix lloc on es deixa el cotxe per pujar al Puigsacalm o per anar a la serra de Llancers.\nMirant al sud veureu dues pistes. Agafarem la pista forestal que té els cartells turístics. Es continua per aquesta pista durant uns 450 metres fins arribar a una clariana (el collet de la Grevolosa). En aquest punt (foto 1) veurem varies fites al terra. Anirem fins el mig del collet i agafarem un camí que baixa a la vostre esquerra (direcció sud).\nDesprés d’uns 350 metres arribareu al principi de la fageda. Veureu una pista forestal que continua a la vostre esquerra, una pedra molt gran just al vostre davant i un gran faig a tocar la pedra (foto 2 i 2a).\nAquesta fageda està situada dins una canal oberta al sud i té, per tant, forma de ferradura. A partir d’aquest punt, podeu baixar pel centre de la canal. Anireu fent esses fins arribar al primer dels tres faigs monumentals de la zona (foto 3). Aquest us queda a la vostre dreta. Si continueu baixant, arribareu als altres dos faigs (foto 4 i foto 5). En aquest punt hi ha un camí que puja a la vostre dreta (foto 6) i que us portaria a la capella de Sant Nazari. Si pugeu per aquest camí, veureu una immensa diferència de vegetació en pocs metres.\nLes fotos 7, 8 i 9 són de diversos indrets dins de la fageda.\nPer sortir de la fageda només cal desfer el camí que hem fet.\nEls tres faigs monumentals


El Consell Comarcal del Priorat acull fins al maig un curs sobre “Producció Agrària Ecològica” | Consell Comarcal del Priorat\nL’ens comarcal també treballa per organitzar un curs de Manipulador de productes fitosanitaris”, que tindria lloc abans de l’estiu\nUna quinzena de persones assisteixen al curs “Producció Agrària Ecològica”, que s’imparteix a la seu del Consell Comarcal del Priorat des d’aquest mes de març i que es perllongarà fins a finals de maig.\nLa formació, organitzada per Unió de Pagesos amb la col·laboració de l’ens comarcal, proposa 60 hores de sessions teòriques i pràctiques, en àmbits generals de la producció ecològica, reconversió de la vinya, tècniques específiques en diferents tipus de conreu, producció agrària ecològica per a explotacions extensives i ramaderes, seguretat i salut, energies renovables, comercialització i màrqueting, per citar-ne alguns exemples. També proposa sortides a camp i sessions informatives sobre suport institucional i normatives de producció ecològica i reconversió d’explotacions.\nEl curs “Producció Agrària Ecològica” està Subvencionat pel Consorci de Formació Contínua i homologat pel Departament d’Agricultura, Ramaderia, Pesca i Alimentació.\nA banda d’aquest curs que s’està impartint, el Consell Comarcal del Priorat està organitzant un curs de “Manipulador de productes fitosanitaris - Nivell Bàsic”. L’objectiu d’aquest, el qual s’impartiria abans de l’estiu, és que els assistents adquireixin les competències professionals necessàries i obligatòries per aplicar productes fitosanitaris, d'acord amb les normatives de la Unió Europea, l'Administració Estatal i Autonòmica.


AFA ESCOLA CONGRÉS-INDIANS Resum de la 1a assemblea de l'AFA | AFA ESCOLA CONGRÉS-INDIANS\nUs informem a continuació de com va anar la jornada del passat dissabte. Abans de l’assemblea, els més agosarats es van dedicar a preparar la fideuà i l’arròs vegetarià del migdia. Gràcies a totes per l’esforç!\nA l’assemblea ens vam arribar a reunir 41 persones per debatre i compartir l’actualitat de l’AFA: la nova Junta, la situació de les comissions, i els temes més importants que ens ocuparan durant el curs. A la newsletter trobareu l’acta de l’assemblea per a la vostra informació.\nGràcies de nou a totes les persones que us vau apropar a fer una mica més de comunitat.\nRecordeu que la propera assemblea serà dissabte 16 de novembre de 2019, i que si voleu plantejar alguna qüestió, la Junta de l’AFA és oberta i es reuneix un parell de setmanes abans.\ntot el dia Festes de lliure dispossició\nFestes de lliure dispossició\ntot el dia Sortida Muntanya Puigpalou\nSortida Muntanya Puigpalou


L'INVITACIÓ D'ANA I ELSA PER L'AITANA | fpdeseo.org\nL'INVITACIÓ D'ANA I ELSA PER L'AITANA\nA l'Aitana li encanten les princeses i les seves favorites són Ana i Elsa, les protagonistes de Frozen. Un dia, la nostra vareta va voler sorprendre-la... i ho va aconseguir! L'Aitana va rebre per sorpresa un llibre amb un bagul on hi hauria d'haver els personatges, i es va quedar de pedra al veure que no hi eren ... Resulta que havien estat repartits pel sender d'un jardí encantat que la va portar fins a una font on l'esperaven Elsa i Ana. Les dues princeses tenien alguna cosa important per lliurar-li: una invitació perquè ella i la seva família puguin assistir als musicals de Naviland i Disneymania!\nDesprés de la sorpresa, l'Aitana va estar xerrant amb elles, li van cantar diverses cançons i li van explicar un munt d'aventures de les altres princeses. L'Aitana se sabia un munt de coses de totes les pel·lícules que havia vist!\nA més, li van regalar una pinta i unes pedres màgiques que guardarà com un tresor.\nMoltíssimes gràcies a Abenet Soluciones per fer possible el #desigcomplert de l'Aitana, així com a Associación KUKI Maria de Paco Flores i Peloki Teatro pel seu afecte i per estar sempre al nostre costat. I gràcies també a The Westin Valencia, especialment a Rocío, per l'afecte amb què va fer de fada en el desig de l'Aitana.


L'Ajuntament de l'Escala incorpora onze aturats a través de diferents plans d'ocupació - El Gerió Digital\nTreballaran en diversos projectes municipals durant sis mesos\nDimecres, 21 de juliol de 2010 05:10h\nDues de les persones contractades al cadastre municipal © AG\nLa resta de contractats per l'Ajuntament de l'Escala treballaran al cadastre municipal, on s'hi destinaran dues d'aquestes persones contractades, que s'encarregaran de digitalitzar el fons documental del cadastre municipal .Aquests primers plans, per tant, tenen la finalitat de facilitar la gestió documental del municipi a través de la digitalització, millorar els sistemes de preservació de documents i facilitar-ne la consulta. D'altra banda, també s'ha contractat un dinamitzador per al Punt TIC de la Plaça de les Escoles, que s’ocuparà de l’impartició de cursos destinats a l’alfabetització digital, de la dinamització de l’espai i de donar suport a les persones que hi acudeixin amb la finalitat de promoure l’accés de tothom a les noves tecnologies. Finalment, el gruix més important de treballadors -un total de sis- s'han incorporat com a suport a la brigada municipal en la realització d'obres de rehabilitatció i manteniment d'equipaments i espais públics del municipi.\nEl SOC subvenciona els Plans Extraordinaris d'ocupació locals (Projecte Impuls-Treball). Els contractes s'acabaran el 15 de gener i treballaran un 70% de la jornada laboral. Els plans extraordinaris d'ocupació local prioritzen per una banda les persones aturades que no rebin prestació d'atur o que estiguin a punt d'esgotar-les, i, combinen per primera vegada l'experiència professional amb la formació per tal que millori la seva qualificació i competència professional.\nLa incorporació d'aquestes onze persones s'afegeix a altres mesures municipals destinades a millorar les oportunitats d'ocupació, com els cursos que s'han fet en l'àmbit de l'hostaleria i la restauració.


847.000 € per una nau on guardar el material de la cavalcada de Reis - Empordà\nt.c.c. 12.12.2019 | 06:30\nL'Ajuntament de Girona vol comprar una nau o un edifici tancat que serveixi de magatzem per guardar-hi tot el material que es fa servir per a la cavalcada dels Reis. Actualment es guarda en un espai privat. L'immoble ha d'estar dins del municipi de Girona.\nEl consistori ha obert recentment una convocatòria per escoltar ofertes i màxim, està disosat a pagar 847.006,63 euros. De fet, s'estableix un sistema de preu que ha fixat un límit de 551,73 euros per cada metre quadrat un cop homogeneïtzada la superfície.


Ganxet sota les pedres | Tina Vallès\nSobre Tina Vallès\n06/02/2013 § 1 comentari\nMentre no tingui un altre espai (qui sap, potser aviat…) on dir-ho, aprofito que encara guardo la clau d’aquest lloc per passar-hi l’escombra, obrir finestres i balcons i ventilar-lo una mica abans de donar-vos una bona notícia que em temo que molts de vosaltres ja sabeu (però sempre queda algun despistat).\nEl 14 de desembre de 2012 vaig guanyar el 15è premi Mercè Rodoreda de contes i narracions amb El parèntesi més llarg. I aviat, el 19 de febrer de 2013, el llibre per fi arribarà a les llibreries.\nAquí sota aniré afegint els enllaços relacionats amb el llibre (si n’hi ha!).\nGràcies per treure el nas per aquí, tenint en compte que el Ganxet fa més de mig any que va passar a millor (?) vida.\nEnllaços sobre El parèntesi més llarg\nLa notícia del premi Mercè Rodoreda a Núvol\nDossier de premsa del premi fet per l’editorial\nEl llibre al catàleg de Proa\nLa coberta de Carlos Cubeiro\nEl primer conte en pdf\nEl tastet que en fan a Llibres per llegir\n13/07/2012 § 63 comentaris\nDeixaré de regalar el que escric. Però escriure no deixarà de ser un regal, com ho han estat totes les lletres que he teixit, tot el temps que heu mirat com comptava punts, heu comentat les puntades i, en definitiva, m’heu ajudat a fer ganxet sota les pedres.\nHe de comprar tofu\n06/06/2012 § 14 comentaris\nHe de comprar tofu. D’avui no passa. Quan surti de la feina, abans d’anar a recollir la nena, entro al Veritas i demano tofu, així, tal qual. Que si no n’he comprat abans és perquè no sé com fer-ho, que vaig a la nevera aquella i n’hi ha de tantes classes que m’atabalo i compro quatre iogurts de soja i una bossa de bastonets de pa amb sèsam per no sortir amb les mans buides. I em claven més de sis euros per la broma cada vegada! No m’estranya que la Perfectíssima del parc porti roba de fa set o vuit temporades, si es deixa el sou en tofu i invents d’aquests, ha d’anar justa de peles per força. Perquè aquesta tia deu fer mitja jornada, que és de les que se sacrifiquen pels fills i, ui, no li parlis de sacrificis, que ella ho fa perquè vol, perquè li surt de dins, no perquè s’hi senti obligada. Roba de fa vuit temporades, un cul com una plaça de toros, els cabells mats i les ungles dels peus mal tallades, però aquell parell bé que se la miraven i remiraven, només perquè tenia un pit fora. Un pit lluent, gros, ple de llet, caigut, amb un mugró fosc i generós, però un pit a l’aire lliure. Som mamífers i no deixarem de ser-ho per molt que folrem tots els sorrals de la ciutat amb cautxú. La teta és la teta, encara que tothom fingeixi normalitat quan una dona n’ensenya una per alletar el seu fill. Posem cara de no-passa-res però la nineta de l’ull dret se’ns desplaça tant com pot per no deixar de tenir en el punt de mira aquell mugró del color del cafè. Doncs el pantone dels meus mugrons és de tallat curt de cafè, tinc els pits petits, el cul buit, els cabells brillants i les ungles pintades, i la camisa que portava avui me la vaig comprar fa dues setmanes. Però no sé com collons es compra el tofu. Sóc culpable? No ho sé, però m’hi sento, m’hi sento des que la Perfectíssima talla melons al mateix parc on jo obro bosses de croissants industrials. I ara he de comprar tofu sí o sí, i demà menjarem tofu per sopar, que si vull puc organitzar tot el menú de la setmana a cop de quinoes, espeltes, seitans i tot de merdes sanes d’aquestes, què s’ha pensat! Que si no ho faig és perquè vull que la nena mengi cuina tradicional, que de menjar cuscús ja se’n fa un tip quan anem a dinar a vegetarians d’aquests que tenen trones i et donen llapis de colors i papers perquè entretinguis la criatura mentre ells ho cuinen tot de la manera més natural i artesana possible, que fa l’efecte que si els demanes un suc de taronja se n’aniran a València en carro per trobar la peça de fruita de marres. No sé quin cony de mania ens ha agafat per anar a aquests llocs els diumenges que no tenim dinar familiar. Que passem de menjar el capipota indigest de la sogra a quedar-nos amb gana després d’una lasanya vegetal insípida però, això sí!, sana com una mala cosa. I per beure, si et fots una copa de vi vas marejat tota la tarda perquè es pot dir que te l’has beguda mig en dejú, però és que l’altra opció és suc de pastanaga, que dius, no ens passem, hòstia, posi’m una mica de cola, que la nena des de les set que la tinc llevada i ara està en aquella edat que ja no vol fer migdiada però la necessita i a partir de les cinc de la tarda està pesadeta-pesadeta i a tu t’agafa aquella tontor que se’t cauen les parpelles a trossos mentre ella resa el maaama-maaama cada dos segons. I segur que la Perfectíssima es fot el suc de pastanaga, perquè la tia està morena, perquè deu ser de les que es passen el dia campant pel carrer, a l’aire lliure, i va a platges nudistes i no té marca del biquini perquè si no té manies per ensenyar les peres al parc, a la platja anar en pilotes ha de ser el mínim, si no és que un dia decideix ensenyar el pàncrees fotent-se un set a la panxa, ella que va pel món amb una navalla suïssa a la bossa.\n[El text promès: la segona part de Tofu, el relat guanyador de la #porraAbsenta. I amb això ja m’acomiado fins a la tardor, que quan fa calor és incòmode fer ganxet amb tot de cabdells de llana cobrint-te la falda. Bon estiu!]\nEls resultats de la #porraAbsenta\n30/05/2012 § 11 comentaris\nHeus aquí els resultats de les vostres votacions a la #porraAbsenta.\n54 vots en total.\n19 vots via Twitter.\n24 vots via comentaris al Ganxet.\n2 vots en persona (els meus pares, què passa?).\n8 vots via correu electrònic.\n1 vot via un altre blog (vegeu-ho aquí).\nLa primera part del llibre ha rebut 15 vots.\nLa segona part del llibre ha rebut 26 vots.\nLa tercera part del llibre ha rebut 12 vots.\nEl senyor i la senyora Nohisom\nLa senyora Vullviure, 3 vots\nEl senyor Búnquer\nSeixanta esglaons, 2 vots\nLa senyora Apòstrof\nMadame Xiuxiu, 3 vots\nLa que gemega\nEl senyor Enguàrdia, 1 vot\nEl senyor Gairebé, 1 vot\nUn trofeu, 1 vot\nEl senyor Oitant\nLa senyoreta Bucle\nEn Borris Sol i els seus germans, 1 vot\nSetze centímetres, 4 vots\nMadona Quelònia, 2 vots\nSenyoreta Carndolla, 2 vots\nEls adultets, 4 vots\nLa senyora Calleu\nEl quiosquer de Cromanyó\nEl mono del toro, 4 vots\nPerla! Perla!, 2 vots\nElla, hacs i efes\nLes cosines Tonell\nTofu, 6 vots\nRebaixes, 5 vots\nLa portera, la gossera i la masovera, 1 vot\nTu també penges d’algun suro\nLa puta trista\nLlimona i rumba\nTros de ros gros rus, 2 vots\nEl doctor Desesper, 1 vot\nLa doctora Centgrams\nEn Gin Jolet i la cremallera oberta\nEl cambrer zero\nEl senyor Lletrapetita, 2 vots\nEl senyor Culquiet\nL’ensenyadora Siosí, 2 vots\nLa Santa Autora\nL’escriptor de novel·la sueca sense detectiu fix, 1 vot\nL’assassí de les capses de sabates, 1 vot\nC de crescendo, 1 vot\nRunes i nens\nLa retratista vol retratar-se, 2 vots\nEl relat guanyador, doncs, amb sis vots, és Tofu. L’enhorabona als seus protagonistes i als seus votants! Doneu-me una setmana llarga de marge i en publicaré aquí una segona part o segona versió o segona alguna-cosa-que-se-m’acudeixi.\nMoltíssimes gràcies per seguir, votar i difondre aquesta idea de bomber meva que ha estat la #porraAbsenta. Ha estat una experiència positiva i una mica esgotadora, però entre tots heu fet que valgués la pena!\nI com a colofó, aquí teniu un regal de l’Oriol Malet, l’autor de la coberta d’Un altre got d’absenta: en aquest article n’explica amb pèls, senyals i imatges el procés d’elaboració. Una delícia!\n16/05/2012 § 49 comentaris\nNo m’he begut l’enteniment ni tampoc un altre got d’absenta, només us vull fer jugar i treballar una mica, perquè fa setmanes que aquest racó està una mica deixat de la mà de Déu, perquè m’he autoinstituït com a promotora freelance de la lectura (dels meus llibres, ha!) i perquè em ve de gust sortir de la línia creativa habitual per tancar la temporada ganxetaire.\nFarem una porra relacionada amb Un altre got d’absenta, suposo que això ja ho heu deduït. No us atabaleu, que és molt fàcil. Només (ha!) heu d’haver llegit el llibre (o fer-m’ho creure) i votar quin és el relat que us ha agradat més (a sota teniu l’índex de relats del llibre).\nOn i com podeu votar? Si voleu fer-ho aquí mateix, només cal que deixeu un comentari dient quin és el vostre relat preferit (i si m’expliqueu per què encara em fareu més feliç). Si voleu votar pel Twitter, adreceu-me el tuit (@tinavalles_) i poseu-hi el hashtag #porraAbsenta. I si sou molt vergonyosos, també em podeu escriure un correu electrònic (assumpte del missatge: #porraAbsenta).\nI el premi? Com que el guanyador serà un relat, el premi també. O sigui, del relat guanyador n’escriuré la segona part i la publicaré aquí com a colofó i fi de festa d’aquesta temporada ganxetaire (traduït: Ganxet sota les pedres descansarà tot l’estiu i tornarà cap a la tardor).\nFins quan podeu votar? Fins al dimecres 30 de maig a les 12 del migdia. Llavors em reuniré amb mi mateixa, faré recompte de vots i anunciaré el relat guanyador aquí als comentaris i també pel Twitter. I en el termini d’una setmana com a màxim en publicaré la segona part aquí mateix.\nI em sembla que no em deixo res. Ah, sí: si teniu germans, pares, mares, tietes, companys de feina i veïns que han llegit Un altre got d’absenta, aviseu-los de la #porraAbsenta i, si ells no poden, voteu en nom seu. Tot està permès, quan vas pel segon got d’absenta!\nÍNDEX DE RELATS\nPrimera part (Georges Perec)\nLa senyora Vullviure\nEl senyor Enguàrdia\nEl senyor Gairebé\nEn Borris Sol i els seus germans\nSegona part (Italo Calvino)\nEl mono del toro\nLa portera, la gossera i la masovera\nTercera part (Màrius Serra)\nTros de ros gros rus\nEl doctor Desesper\nEl senyor Lletrapetita\nL’escriptor de novel·la sueca sense detectiu fix\nL’assassí de les capses de sabates\nC de crescendo\n09/05/2012 § 2 comentaris\n«Ja la tenim aquí, l’aprenent», va dir una veueta a l’altura dels meus talons. Un home tòfona de pam i mig abillat de blanc em va saludar des de sota d’un soufflé de barret de cuiner. Es va arremangar unes mànigues brevíssimes, va fer un gest circular amb els dits en pinça davant del nas, com si se’l volgués esmolar, i em va clavar una empenta al darrere dels genolls que em va enganxar desprevinguda i em va fer caure de genollons davant seu mateix. «A pelar patates, no t’encantis», i l’home tòfona es va emparrar a un tamboret davant dels fogons d’aquella cuina que…\nUn moment. Un moment. Tota la cuina era… plena de tamborets: un davant dels fogons, un altre d’una mica més alt per arribar al forn, un de dos nivells davant de la nevera, un de més ample davant del gran marbre blanc ple de fustes, ganivets i verdures fresques, una escaleta de fusta enfront de la gran prestatgeria rebost, una cadira i una taula petitetes, com de llar d’infants, en un racó.\nAixí que teníem l’home tòfona emparrat dalt d’un dels tamborets de la seva cuina circular. Si m’hagués pogut mirar l’estança des de dalt, hauria vist, en un dia optimista, una cuina corona, on els tamborets en serien les puntes enjoiades, i en un dia pessimista, una cuina emmurallada, i de puntes enjoiades passaríem a merlets. Però jo seguia de genollons davant de l’home tòfona, incapaç d’alçar-me perquè aquell pam i mig de nervi acabat en soufflé blanc m’imposava un respecte que em venia de dins, com si l’hagués estat guardant en el més fondo de mi per treure’l a relluir precisament ara, ara que no sabia per què havia anat a petar a la cuina circular plena de tamborets d’un home tòfona que amb la cullera de fusta a la mà dreta semblava un santjordi culinari mida souvenir.\n«Ja triguen, les patates», va deixar anar. I jo anava cap al marbre, empunyava el ganivet amb l’esquerra, i ara una patata ara una altra passaven les hores, els dies, els mesos, els anys, i em descobria emparrada jo també dalt d’un tamboret, encongida vés a saber si per la saviesa culinària adquirida en aquella cuina placenta, amb un soufflé blanc cobrint-me els rínxols, i… on era l’home tòfona?\nAl raconet més tranquil del ja nostre cercle, assegut a la cadireta de joguina, els peus ballant-li, dibuixant petites rodonetes, el cap orfe de soufflé, el nas poc esmolat, la mirada emmidonada, l’home tòfona xarrupava cafè d’una tassa de fireta i em somreia amb una mitja lluna petita com una ungla que es queda enganxada a la pica del lavabo, morta, bruta. I jo, des de dalt del tamboret, empunyant una cullera de fusta amb l’esquerra, li enviava una mirada de no pateixis que li petrificava el somriure per sempre. I les gotes de cafè li tacaven el davantalet, els peus ja no es balancejaven, i el cap, el nas i la mirada prenien aquell color de passat que ve de sobte per quedar-se.\nI ja sola a la cuina circular, que ara que me la mirava des de baix, rodona i petita, tota jo una dona tòfona, em semblava més aviat una cuina estadi olímpic, veia arribar un noi jove i altíssim amb cara de què faig aquí i, tipa de pelar jo les patates, decidia que seria el meu aprenent, tot i que el més segur és que s’hagués equivocat de porta cercant la sortida d’un somni que l’endemà ni recordaria.\nLa busca del temps bo\n04/05/2012 § 5 comentaris\nQue ja ho he entès, que m’havia equivocat de busca. Que jo anava per la vida aferrada a la minutera, ignorant l’esperitada dels segons pensant-me qui sap qui, i no, no és així com va la cosa. Que es tracta d’asseure’s còmodament a la busca de les hores i quan convé saltar a la minutera una estona, la justa, no més. Que si divideixes el dia en hores i no en minuts acabes fent-te un pòsit de temps bo que fa goig de mirar-lo al capvespre, tombar la tassa del dia, escurar-lo amb la cullera i deixar-lo reposar al paladar fins que es desfà entre les papil·les, temps i saliva gola avall. I jo amb els deu dits agarrats a la minutera, els peus penjant, la roba al vent que bufa quan vius en manats de segons que s’esfumen sense poder-los mirar als ulls. Que no, que he de saltar, saltar al buit quan tingui la busca de les hores just per sota i caure en la flonjor d’un horari menys atapeït però més fondo, i si pel camí perdo minuts o segons que abans em semblaven d’or, potser que un cop acomodada me’ls torni a mirar amb deteniment, que si hi ha res que sigui d’or, no és pas la pressa que ho envernissa tot, sinó la calma que hi ha en segon terme, en la penombra, esperant que els més atents la vegin i la sàpiguen viure amb el ritme no-ritme que demana i mereix. Que la calma dorm a la busca de les hores el son de qui encara té el regust d’un bon pòsit diari al paladar. I cada seixanta segons la pressa, amb les puntes dels dits blanques per la força d’aferrar-se per no caure al buit del no-temps, se la mira amb enveja, però no ho fa amb prou atenció per fer el cop de cap de saltar a la busca del temps bo.\ntots els ganxets\nabans del ganxet\namics del ganxet\neines del ganxet\nsubscripció al ganxet\nSubscriviu-vos al Ganxet per correu-e\ncategories de ganxets\nganxetades dels altres\nHelene de Fays en Com em costa dir Eduardo…\n(Porra) | Tina Vallè… en #porraAbsenta\n(Porra) | Tina Vallè… en He de comprar tofu\nSalvador Macip (@mac… en El parèntesi més llarg\nYáiza en Fi


Per què tants fans odien a Pogo a The Umbrella Academy - Televisió | Març 2021\nNetflix Per Patrick Phillips/22 de gener de 2020 12: 49 pm EDT\nVa patir una de les morts més brutals la primera temporada de La sèrie de superherois de NetflixThe Umbrella Academy- i alguns aficionats creuen que el brillant ximpanzé Pogo (manifestat amb una sinceritat ànima per Adam Godley) va obtenir el que es mereixia. Converses que odien sobre Pogo han aparegut en línia des que la sèrie va arribar a Netflix el febrer de 2019, i pocs d’ells mostren molta empatia pels maltractats,una criatura CGI impecablement representada The Umbrella Academy.\nPerò, quin és el motiu de l'odi de Pogo?\nSembla que molts anti-PogoAcadèmia del paraigües Els fanàtics no el veuen com la figura parental solidària que es presenta sobretot a la primera temporada de la sèrie. Més aviat, consideren a Pogo com un co-conspirador dubtós que, juntament amb el seu creador Sir Reginald Hargreeves (Colm Feore), va participar activament en l’abús físic i emocional infligit a la classe inaugural de la ‘Umbrella Academy’ de Hargreeves. A més, alguns creuen que la falta de transparència de Pogo sobre Vanya Hargreeves (Ellen Page) els poders perillosos fins a la seva edat adulta són una gran part de per què les coses van passar tan tràgicament per als nens de Hargreeves quan tots van trobar el seu retorn a casa.\nVal la pena assenyalar que Pogo, de fet, va participar en la criança salvatge i poc convencional dels Hargreeves, va tenir un paper d’observador més o menys passiu en la mala maltractació de Vanya (alias, el gran dolent de la temporada 1 del violí blanc) i va continuar mantenint secrets desagradables, fins i tot quan va veure que les coses es giraven per al pitjor. Així que sí, no és difícil veure per què alguns aficionats a l’abandonament poden ser aptes per titllar a Pogo com a “sense spins” i “un còmode POS còmplice de tots els abusos”. Tenint en compte el context, fins i tot es podria inclinar a comprendre la reacció violenta de Vanya en aprendre la seva traïció.\nPogo realment es mereix tot l’odi de The Umbrella Academy?\nDesprés de tot, la participació és la definició mateixa de 'còmplice'. Però, ¿Pogo mereix el nivell d’odi que ha obtingut? Estem plenament conscients de la implicació de Pogo de totes les maneres de moltes faltes científiques de Sir Reginald, però ell mateix és una d'aquestes faltes. (Sir Reginald va injectar a Pogo un sèrum per fer-lo com a humà.) Tot i que no hi ha moltes proves per suggerir a Pogo no ho era actuant del seu propi albir, mai no va estar en condicions d’aturar-se ni tan sols d’atendre els plans de Sir Reginald.\nEspectadors experimentats deThe Umbrella AcademyProbablement fins i tot s’havia adonat que en escenes en què Sir Reginald s’ocupa massa, Pogo sembla oposar-se regularment (si passivament) a aquestes decisions. Com a tal, sembla que l’únic curs real d’acció de Pogo era intentar ajudar a tenir cura els nens de Hargreeves el millor que va poder després del fet, que va fer. Tant si Pogo pot aturar a Sir Reginald o no, és difícil discutir que no li importava profundament els nens super-alimentats. Fins i tot va morir sacrificant-se per salvar dues de les seves vides després que Vanya entrés plenament en els seus poders destructius. Tant si l'estimes com si no, Pogo es convertia essencialment en l'única figura paterna que tenien els nens.\nTot i així, la participació de Pogo en determinades parts de la tràgica joventut de Vanya és indefensable, com també és la seva decisió feixuga d’esperar tant d’hora per parlar als altres fills de Hargreeves (i fins i tot a Vanya) sobre els seus poders. Per descomptat, Pogo no va mentir exactament amb l'equip, però podria haver estat més proper amb una informació tan vital.\nEn total, les accions qüestionables de Pogo sobretemporada 1 deThe Umbrella Academy gairebé no són un heroi, però tampoc el converteixen en un vilà, cosa que el posa pràcticament a la par de la resta de personatges duplicats de The Umbrella Academy, dret?


"Permeteu-me que us faci un resum molt sintètic de l'actual estat dels grans projectes del barri", diu Barbany\nper Xavier Barbany AA.VV. Sant Joan de Mira-sol 22 de gener de 2020\nAl barri de Mira-sol tenim la sensació d'estar immersos en un cercle viciós, més propi de la mitologia grega que no pas d'una ciutat que pretén ser puntera dins del segle XXI. La ciutadania de Mira-sol veu amb incredulitat com tots els projectes d'infraestructures estratègiques pel barri, van quedant posposats, un rere l'altre i el més curiós de tot és que quan es demanen explicacions, aquestes són quasi infantils "és culpa dels altres". Crec que ens mereixem menys prepotència i més clarificacions objectives.\nPermeteu-me que us faci un resum molt sintètic de l'actual estat dels grans projectes del barri.\nAquest és un projecte que ja fa molts d'anys que està "en procés". Cada vegada que sembla que comencem a veure la llum a final del túnel, ens tornem a trobar a la línia de sortida. L'última informació és que fins al 2022 la piscina no estarà operativa.\nEl projecte d'urbanització de Can Cabassa\nUna vegada aconseguit un pacte satisfactori entre l'anterior equip de govern i els veïns del barri (nombre d'habitatges, alçades dels edificis, zona verda, etc.), el nou equip de govern ens diu "que no ho té clar" i que s'ha de reestudiar tot el conjunt.\nTal com ho teníem pactat amb les associacions, una vegada acabat el projecte de naturalització de la riera de Can Cabassa, s'havia d'iniciar el cobriment del torrent del Xoriguer. Doncs tampoc, resulta que tot plegat és tan sols un futurible.\nSi a tot això s'hi suma l'aplicació del nou Tribut Metropolita i l'increment d'un 3% de l'IBI..., doncs queda clar l'enuig de tots els veïns del barri, oi?


Espanya, hiperconnectada a internet: aguantaran les infraestructures de telecomunicacions?\nEls experts llancen un missatge optimista, i diuen que l'Estat espanyol té una bona infraestructura\nLa crisi del coronavirus tanca a casa pares i fills: els uns teletreballant, els altres estudiant per mitjà de la xarxa; els uns comprant en línia, els altres consumint televisió online; els uns informant-se per mitjà de diaris i xarxes socials, els altres jugant a la consola... Tots estan connectats a internet la major part del dia. Les infraestructures de telecomunicacions estan preparades per a suportar aquest increment dels usuaris? Aguantaran? Ja s'aprecien caigudes o alentiments?\nEls experts llancen un missatge optimista. L'Estat espanyol té una bona infraestructura. «De fet, és un dels països amb una de les fibres òptiques més extenses d'Europa, i a més amb una de les tecnologies de més qualitat», explica José Antonio Morán, professor dels Estudis d'Informàtica, Multimèdia i Telecomunicació de la Universitat Oberta de Catalunya (UOC) i director del màster universitari d'Enginyeria de Telecomunicació. «A l'Estat espanyol s'ha apostat per desplegaments de fibra fins a la llar FTTH (fiber-to-the-home), una tecnologia que permet que la fibra arribi des de la central telefònica fins a casa nostra directament i sense alteració, la qual cosa evita que es perdi rendiment pel camí», afegeix.\nDisposar d'una estructura excel·lent per comparació a altres països veïns farà que, encara que alguns serveis s'alenteixin o tinguin petits talls, «el sistema no es col·lapsi», explica. A més, teletreballar no sempre vol dir que el treballador estigui connectat permanentment amb el sistema, ni que transmeti dades contínuament. «En molts moments es treballa sense consumir dades, sobre paper o fora de línia. Ara s'envia un missatge electrònic, després un altre, s'entra en un web... Però no sempre estem constantment a la intranet de l'empresa, cosa que incrementaria notablement la sobrecàrrega de la xarxa. La majoria de les empreses no té previst que el 100% dels treballadors estigui connectat al mateix temps ni això sempre és necessari», explica.\nIncrement d'usuaris de la xarxa wifi i capacitat de servidors\nA mesura que les restriccions de circulació s'han anat implantant, cada vegada més empreses d'informació, educació, lleure i entreteniment han pres la decisió d'oferir els seus continguts en línia de manera gratuïta per a contribuir a la conscienciació col·lectiva i al fet que les persones es quedin a casa. Plataformes de televisió, diaris o editorials alliberen gran part dels seus productes i anuncien que mantindran aquesta gratuïtat d'accés durant el temps que duri el confinament dels ciutadans als domicilis.\nMorán admet que els pics de trànsit ja provoquen algunes caigudes, que se solucionen tornant a recarregar les plataformes, i que «ens trobarem amb serveis que funcionen amb més lentitud del que és habitual. Discriminar quina és la causa real de l'alentiment o els talls no és sempre una tasca senzilla i la majoria de vegades es donen per la sobrecàrrega dels serveis més que per problemes de la mateixa infraestructura de telecomunicacions», explica. «No és només el trànsit que suporta la infraestructura de telecomunicacions, també hi ha les aplicacions que donen serveis al teletreball, per exemple, a un campus virtual, etc. És molt difícil determinar quin percentatge de responsabilitat té cada un», matisa.\n«Quan es dissenyen les xarxes de telecomunicacions i s'habiliten servidors per a donar un bon servei, es fa una estimació de la mitjana del trànsit que suportaran. I quan es donen pics com aquells a què assistim, cal assumir que poden baixar els paràmetres de qualitat», explica.\nPerò aquesta caiguda dels servidors davant l'allau de trànsit no és una cosa nova. És habitual que pàgines web com les que venen entrades per a espectacles, viatges, etc. pateixin aquest tipus d'incidències quan treuen a la venda els productes i hi ha un gran nombre d'usuaris que accedeix als seus servidors alhora. César Córcoles, professor dels Estudis d'Informàtica, Multimèdia i Telecomunicació i director del màster universitari de Desenvolupament de Llocs i Aplicacions Web, explica que el col·lapse de les xarxes és comparable amb el que es produiria en un context analògic: si hi ha poques taquilles per a atendre milers de persones, el servei no serà bo. La solució? Obrir més taquilles. La solució digital? Ampliar els servidors, invertir recursos en serveis d'informàtica en núvol..., en definitiva, mesures que no es poden improvisar de la nit al dia.\nConnectar-se per cable i alliberar el wifi: per seguretat i per velocitat\nPer a optimar l'ús de les xarxes de telecomunicacions, el professor Morán aconsella fer servir la fibra òptica i alliberar les xarxes sense fil. Es tracta de canviar els hàbits de consum: «A casa el que és més normal és que tots els membres de la família facin servir el wifi», explica Morán. «I si a més s'hi sumen tots els veïns de l'edifici, és normal que es provoquin baixades de qualitat del servei per saturació de trànsit en els canals wifi i que no aprofitem els megues que hem contractat», explica. La solució és utilitzar, sempre que es pugui, una connexió per cable en lloc d'una connexió wifi, especialment per a tots els dispositius amb una demanda alta de dades, com ara els smart TV (mirant continguts en streaming), les consoles o els dispositius que es fan servir per a teletreballar.\nPer al professor expert en telecomunicacions de la UOC, el 5G i el cable són dos recursos compatibles i complementaris, i convé utilitzar-los de manera apropiada. «És normal que, si no ets a casa i vols teletreballar des d'una cafeteria, puguis utilitzar puntualment una connexió 5G, però a casa no té sentit si tens la possibilitat de fer-ho connectat a la xarxa de fibra», diu. «Encara que darrerament se'n parla poc, el cable és el nucli de les comunicacions, tot passa pel cable i presenta molts menys problemes que les connexions sense fil», afegeix. Actualment, la majoria dels habitatges no estan preparats perquè s'hi pugui fer servir cable des de totes les habitacions, ja que això comporta un cost addicional per a les companyies instal·ladores. «Els habitatges solen tenir un router al menjador o a l'entrada de l'edifici i acabem connectant per wifi la majoria de dispositius per comoditat, de manera que perdem eficiència i seguretat en l'ús de les comunicacions. Sempre que sigui possible tenir connexions per cable, guanyarem en velocitat, fiabilitat i seguretat», diu.\nQuan es fa servir la xarxa sense fil wifi a prop del router, «funciona correctament», però a mesura que l'usuari se n'allunya progressivament es comencen a notar les baixades de qualitat.\nAquests descensos de rendiment «no passen amb el cable», adverteix, a la vegada que recomana connectar els ordinadors a algun dels ports dels encaminadors per a millorar la qualitat del servei i minimitzar interferències sense fil per wifi entre dispositius i veïns de la mateixa finca.\nA més, utilitzar el cable en lloc del wifi té un plus de seguretat. «Aquests dies en què es multiplicaran tota mena de transaccions en línia, com transferències bancàries o compres per internet, les connexions per cable són una manera de minimitzar el risc que interceptin les nostres dades sensibles: és molt més senzill el pirateig si s'emet per l'aire i es pot interceptar la comunicació que si es fa per mitjà de cable», conclou José Antonio Morán.


Noves beques per formació en prevenció d’extremismes violents - Facultat de Ciències Polítiques i de Sociologia - UAB Barcelona\nNoves beques per formació en prevenció d’extremismes violents\nLa Fundació Autònoma Solidària convoca una primera convocatòria de beques per finançar quatre posicions d’estudis superiors especialitzats en prevenció d’extremismes violents.\nEn el marc del programa “Promoció del rol la societat civil siriana, jordana, kurda i catalana en la transformació de les causes del conflicte de Síria a través d’estratègies integrals per a la Prevenció dels Extremismes Violents amb enfocament de gènere”, la Fundació Autònoma Solidària (FAS) obre una nova convocatòria de beques destinada a finançar quatre posicions d’estudis superiors especialitzats.\nAquest programa -que es realitza en col·laboració amb NOVACT i altres organitzacions de la societat civil jordana, kurda i iraquiana- busca contribuir a la prevenció de conflictes violents, la transformació de les seves causes i la seva solució dialogada a través del reforç del rol de la societat civil. A la FAS, se situa dins del Programa d’Acollida per a persones en cerca de refugi a la UAB, que té l’objectiu de contribuir a la millora de les pràctiques universitàries en favor dels drets de les persones refugiades mitjançant el desenvolupament d’accions d’acollida, acompanyament, formació i sensibilització.\nLes places ofertes estan orientades a generar coneixement en l’àmbit de la prevenció d’extremismes violents i la construcció de pau, i cobriran les despeses completes d’estudi i manutenció durant l’estada universitària a la UAB. Aquesta convocatòria està oberta a dones en situació de refugi, pertanyents a la comunitat refugiada o desplaçada de Síria, Iraq o el Kurdistan iraquià. S’ofereixen:\n- Tres (3) posicions de màster oficials; i\n- Una (1) plaça d’investigació.\nEl període de recepció de sol·licituds s’obrirà el 16 de juny de 2020 i es tancarà el 17 de juliol de 2020, a les 00.00 hores, ambdós inclosos.\nLes beques estan finançades per l’Agència Catalana de Cooperació al Desenvolupament i la Universitat Autònoma de Barcelona.\nInformació relativa a l'avaluació (acords Consell de Govern extraordinari)\nUs informem que el Consell de Govern extraordinari d’avui 15 de gener ha aprovat 3 punts que tenen a veure amb la modalitat d’avaluació, i que son aplicables a partir de la setmana vinent.\nComença el procés d’admissió de nous membres a l’organització AIESEC\nSi t'interessen les oportunitats de voluntariats i pràctiques internacionals, des de l'AIESEC han organitzat sessions informatives pels propers dies 11, 15 i 19 de gener, a les 17:00h!


La colpidora lluita d’un pare per millorar la qualitat de vida del seu fill - Calderí\nIniciActualitatLa colpidora lluita d’un pare per millorar la qual...\nLa colpidora lluita d’un pare per millorar la qualitat de vida del seu fill\nTony Molinos emprèn una nova campanya per demanar que es garanteixin les ajudes de dependència en temps de crisi\nIMATGE | Pol Molinos, des de l’hospital i amb un somriure aclaparador, és el motor que impulsa la lluita titànica d’uns pares que no es rendeixen. > CEDIDA\n‘Soc en Tony, i el meu fill Pol té un 90% de discapacitat per una malaltia minoritària. Per què les ajudes de dependència són sempre les primeres a ser retallades, i les persones amb discapacitat les primeres afectades?’. Aquesta és la pregunta que el calderí Tony Molinos ha publicat a la plataforma digital de recollida de signatures Osoigo.com. Necessita 500 signatures registrades a través d’aquest portal web per tal que la seva pregunta sigui escoltada i tingui una resposta per part dels polítics que formen part del projecte.\nAra per ara, 294 persones han recolzat la iniciativa del calderí, qui després d’aconseguir aquesta fita, pretén dirigir-se al Parlament de Catalunya i després al Congrés dels Diputats: “Tinc la idea molt clara de presentar una reforma en la qual mai més, i sota cap excepció, les necessitats d’assistència domiciliària, ajudes per discapacitats, malalties minoritàries i dependència siguin sempre les primeres a ser retallades o anul·lades”, explica Molinos, qui afegeix que acostuma a ser el procediment habitual amb l’excusa que són una minoria respecte a la població global.\n“Tinc la idea de presentar una reforma en la qual mai més les necessitats d’assistència domiciliària, ajudes per discapacitats, malalties minoritàries i dependència siguin sempre les primeres a ser retallades o anul·lades”\nPerò Tony Molinos no hi està d’acord. De fet, s’aventura a dir que si fundés un partit polític i el votessin només les persones discapacitades i amb malalties minoritàries a Espanya -sense comptar els seus familiars i amics- guanyaria més vots que no pas Podemos i VOX junts en les darreres eleccions generals: “Som una comunitat de 4 milions de persones a Espanya. Per tant, no som cap minoria” diu amb rotunditat.\nLa història del jove calderí Pol Molinos és sense dubte un enorme exemple de lluita i superació, una llarga carrera de fons on els obstacles semblen tan alts que difícilment s’hi pot entreveure una escletxa de llum i esperança. En Pol és l’únic cas a Catalunya que pateix hiperglicinèmia no cetòsica (Hnc-Nkh), una malaltia genètica minoritària produïda per una errada congènita en la glicina que s’acumula al cervell, a l’orina i a la sang. Les conseqüències de l’Hnc-Nkh són debilitat muscular, alteracions en el desenvolupament cognitiu, crisis d’apnea, entre d’altres. A Espanya, se’n coneixen set casos més i al món s’han comptabilitzat 500 casos des del 1.971.\nEn Pol té un 90% de discapacitat i quan va néixer només li preveien dues setmanes de vida. Ara té 10 anys i és una de les poques persones en tot el món que superarà aquesta edat amb la seva malaltia i amb un nivell tan alt de discapacitat.\n“Cada dia que passa no és un dia menys, sinó un dia més que ha superat el nostre fill”\nLes estadístiques no són bones. Viure sabent que al teu fill o filla li espera una vida profundament cruel i irremeiablement curta ha de ser un dels pitjors mals que pot patir qualsevol mare o pare. “Fa temps que en Pol ja no hauria de ser amb nosaltres”, explica en Tony. Però contradient tot pronòstic, el jove guerrer nascut a Caldes viu la vida al màxim. “És un nen molt alegre i és sorprenent com aconsegueix interactuar tot i l’alt nivell d’afectació del seu cervell”, segueix explicant l’orgullós pare. “Cada dia que passa no és un dia menys, sinó un dia més que ha superat el nostre fill”.\nL’actitud d’en Pol no deixa espai per, ni tan sols, pensar a tirar la tovallola. És per això que els seus pares, incansables en una lluita emocional i físicament titànica, busquen les mil i una maneres possibles per fer la vida menys costosa al seu fill i a totes les persones que pateixen com ell: “El nostre fill, i els tants nens i nenes amb discapacitat que lluiten contra altres malalties o trastorns mereixen viure en les millors condicions possibles i no ser els primers afectats cada vegada que es pateix una crisi”, explica Molinos en el portal web Osoigo.com. Ara la lluita la dirigeix als estaments polítics i governamentals, als qui prega que es prioritzin les ajudes a la dependència i així es garanteixi la protecció i l’acompanyament a les persones amb discapacitat, especialment als infants.\n“És molt dur viure sabent que cada dia podria ser l’últim d’en Pol” diu Tony Molinos. Donat que la vida de tants nens i nenes amb discapacitat o malalties minoritàries és prou difícil, “intentem que, com a mínim, tinguin la millor qualitat de vida possible”.\nLA LLUITA PER TROBAR UNA CURA, MÉS ENLLÀ DEL POL\nAvançar en la investigació de la malaltia d’en Pol o en la d’altres malalties qualificades de minoritàries és profundament complicat, malauradament. “Només per un any d’investigació de l’Hnc-Nkh es necessita recaptar 300.000 euros. Per tant, sabem que no som a temps de trobar la cura pel Pol”, assumeix amb serenitat Tony Molinos.\n“Som conscients que el nostre fill ens deixarà. És per això que hem pres la decisió, molt dura, que en Pol contribueixi a la ciència amb el seu cos”\nPrendre consciència d’una situació tan colpidora no ha de ser una tasca fàcil. Per desgràcia, els pares d’en Pol han hagut de fer front a aquest dolor de dimensions estratosfèriques, que difícilment pot descriure’s amb paraules. “Som conscients que, un dia o altre, el nostre fill ens deixarà. És per això que hem pres la decisió, molt dura, que en Pol contribueixi a la ciència amb el seu cos”. Prestant el seu cervell a la investigació científica “donarem una gran passa en la cerca del tractament d’aquesta malaltia, i segurament salvarà moltes vides quan ell ja no hi sigui”.\nPer accedir a la plataforma i recolzar la campanya del calderí pots fer clic aquí


Articles de la realitat*: de maig 2017\nDe la política i els seus miralls\nLa política està malalta de postures. És el signe dels temps. Es viu en una mena de falsa realitat virtual que ho abasta tot. Potser el narcisisme sigui la veritable plaga de la nostra societat post. Res existeix sense la mirada de l'altre. Tot es fa pensant en aquesta mirada alienant. Un jo permanentment desdoblat. És la societat de les xarxes socials. Comparteixo, per tant existeixo. Més informació »\nVilla Wanda: Un llibre sobre algunes coses rares que van succeir al segle XX\n"Déjenme que me presente. Mi nombre es Licio Gelli, a sus órdenes. O mejor dicho: ustedes a las mías".\nVilla Wanda pren el nom de la residència de Licio Gelli, gran mestre de la Lògia Propaganda Due i personatge transversal a la recopilació de fets que Autsider Cómics ens ofereix amb una maquetació i presentació molt atractiva. Gelli serà el fil conductor d'una sèrie d'esdeveniments que marcaran les convulses dècades de la postguerra a Itàlia, i és que la seva lògia, escindida de la maçoneria oficial, sota la seva direcció aglutinarà a importantíssims polítics de la Democràcia Cristiana, militars, economistes, periodistes i tota mena de persones claus dins de l'estat italià i l'OTAN. L'objectiu de P2 és evitar l'èxit de les forces marxistes a Itàlia, en concret del PCI i d'un PSI que, segons el dia i abans de Craxi, era massa esquerranós pel poder. Així, les traces de P2 es deixen caure en diversos crims d'estat (Mino Picorelli), escàndols financers (Banco Ambrosiano) trames internacionals (Operació Gladio, dictadura argentina) i totes les maniobres de terrorisme de l'extrema dreta que, mitjançant l'estratègia de la tensió, pretenien reforçar l'involucionisme fins i tot amb dos cops d'estat finalment cancel·lats (Piano Solo i Colpe Borghese).\nPer les pàgines de Villa Wanda apareixeran també les activitats de la Banda de la Magliana, organització criminal que es va apoderar del tràfic de drogues a Roma i que va comptar amb el suport de l'extrema dreta i els serveis secrets, i que es va fer coneguda a casa nostra per la sèrie Roma Criminal. Una organització mafiosa mostrada sense cap tipus de glamur ni romanticisme, simplement una peça més dins de l'esquema contra insurgent de la primera república italiana.\nNo podia faltar a Villa Wanda les Brigades Roges i les formes de resistència armada des de l'esquerra. Molt paradigmàtic és la història de l'editor Giangiacomo Feltrinelli, milionari militant comunista que davant de la impotència que li genera un sistema que impedeix l'accés dels comunistes al govern passa a la lluita armada. També s'explica el cas Moro de manera detallada, i narra totes les incògnites entorn del segrest del polític democristià de centre-esquerra partidari de les aliances amb el PCI. Finalment Villa Wanda en fa esment d'algunes manifestacions culturals representatives del període històric ressenyat. Per un cantó la novel·la "Vida Agria" de Luciano Bianciardi, com representació de l'estat d'ànim dels anys del suposat "miracle econòmic" italià. O el curiós disc del cantautor Fabrizio d'André, que, després de diversos treballs de temàtica més ben convencional, decideix fer l'àlbum conceptual "L'Impeggiato" sobre un oficinista pren consciència de la fatalitat dels temps i les injustícies socials i, en conseqüència, vol dinamitar l'edifici del parlament italià, fracassant en l'intent. O les cançons revolucionàries de Fausto Amodei i els seus Cantacronache.\nA Villa Wanda és destacable, tanmateix, l'agilitat del text, el seu registre per moments lleument irònic i còmic, així com la qualitat de les fotografies. El conjunt és tan lleuger de llegir i addictiu que s'acaba en un tres i no res, i a més fa una bona radiografia dels convulsos anys de plom italià i de la perversitat dels poders econòmics i polítics quan han d'aturar la transformació social.\nEduardo Bravo. Villa Wanda. 2017. Autsider División Sesuda. 144 pàgines\nEtiquetes de comentaris: Cultura, Llibres\nEls treballs de cura\nCura és l'atenció per vetllat pel bé o pel bon estat d'algú o d'alguna cosa i la cura és treball, ja que representa un esforç sostingut, una activitat conscient (...) orientada a obtenir béns o mitjans per a satisfer les necessitats, ... (IEC). En el cas dels treballs de cura, que en podem dir també treball reproductiu, l'esforç continuat i l'atenció s'aboquen a satisfer les necessitats alienes; de pares i mares, sogres, filles i fills, marits, ... Més informació »\nEtiquetes de comentaris: Columna Violeta\nEleccions franceses: sorpreses, ensurts i esperances\nEl feixisme ha esgarrapat les portes de l'Elisi per segona vegada des de l'Alliberament de França. La base electoral de l'FN ha crescut 6 milions de persones en 15 any. La flama incendiària de l'FN, lluny d'extingir-se, busca noves fonts d'oxigen a través de nous discursos i, fins i tot, ho veurem aviat, de noves sigles que alliberin el partit de les rèmores que arrosseguen les actuals. Més informació »\nL'eina de la classe treballadora que més tem el capitalisme\n"L'època que travessem està saturada de canvis profundíssims en totes les esferes de la vida social de la humanitat. Els nous fenòmens i processos requereixen ser interpretats teòricament en tots els seus aspectes. En aquestes circumstàncies s'incrementa la significació del materialisme dialèctic i històric com a mètode del coneixement dels fenòmens socials". Aquestes paraules de Piotr Fedoseev (filòsof i ideòleg soviètic), conegut autor de "El comunisme científic", al començament de la seva ponència "El leninisme contra el subjectivisme i l'objectivisme", de 1978, adquireixen total validesa davant un context on l'hegemonia del capitalisme ha aprofundit la fragmentació de la classe treballadora, i ha desconfigurat la seva percepció de classe, determinant la seva relació no ja amb els mitjans de producció, sinó també amb el producte mateix, dient-nos quins han de ser els nostres desitjos, i fins i tot, les nostres emocions cap a ells. Més informació »\nEtiquetes de comentaris: Marxisme, Nacional


Trastorn de l’Aprenentatge No Verbal. TANV\nEl TANV és un trastorn de l’aprenentatge de base neurològica que es manifesta amb dèficits a nivell motriu, habilitats visoespaials i visoconstructives i habilitats socials.\nNivell motriu: S’observa un cert retard en l’inici de la marxa i en l’adquisició de les habilitats motrius com la falta de coordinació, dificultats per anar amb bicicleta, mala lletra (disgrafia), els costa fer trencaclosques i es mostren poc hàbils en les manualitats i activitats plàstiques com retallar i pintar.\nHabilitats visoespaials i visoconstructives: Destaquen per una pobra memòria visual i dificultats en la organització del full, en la còpia, en el reconeixement de cares, lletres i números, així com en la resolució de problemes i la col·locació dels números en les operacions. Poden mostrar gran atenció per als detalls, obviant el conjunt global.\nPresenten dificultats en les funcions executives i les habilitats organitzatives, els costa generar hipòtesis, planificar organitzar i generalitzar solucions. Són nen/es que sovint es desorienten i els costa entendre els conceptes d’espai i temps.\nEn canvi poden destacar per tenir un bon nivell de vocabulari, bones habilitats per a la lectura i la memòria verbal, aspectes que poden contrastar amb dificultats relacionades amb la comprensió lectora.\nHabilitats Socials: Són nens/es que els costa adaptar-se a situacions noves, els canvis en la seva rutina diària els provoca malestar i angoixa. Presenten poques habilitats emocionals ja que tenen dificultats en la comprensió i comunicació no verbal (expressions facials, gestos, to de veu). Mostren dificultats en la comprensió de les emocions, tenen un pensament rígid i són emocionalment làbils. Tenen una comprensió del llenguatge molt literal amb dificultats per entendre les ironies i/o el doble sentit.\nA nivell acadèmic i considerant els trets característics d’aquest trastorn, les dificultats es manifesten principalment en les àrees de matemàtiques i visual i plàstica.\nA nivell emocional es pot observar simptomatologia ansiosa i depressiva així com un aïllament social.\nEl TANV pot presentar simptomatologia pròpia del TDAH (Trastorn per dèficit d’atenció i hiperactivitat) com és la inatenció. Per això es recomana fer un diagnòstic precoç per a determinar l’origen de la simptomatologia i du a terme un programa d’intervenció dirigit a millorar les habilitats psicoemocionals i socials, estimular les àrees alterades que repercuteixen en el rendiment acadèmic i desenvolupar hàbits i rutines per ajudar-los a organitzar-se.\nMés en aquesta categoria: « Trastorns relacionats amb l’adquisició de les matemàtiques. Discalculia\tReeducació Psicopedagògica »


Manifestació a Barcelona al crit de "Fora Colau"\nBarcelona. Dissabte, 1 de maig de 2021. 21:23\nActualitzat: Dissabte, 1 de maig de 2021. 21:26\nCentenars de persones s'han manifestat avui a Barcelona contra el govern d'Ada Colau. La protesta ha estat convocada per diversos grups i plataformes veïnals que, amb el lema "fora Colau", han exigit la dimissió de l'alcaldessa.\nLa concentració ha començat a dos quarts de set en els jardinets de Gràcia, en la confluència del Passeig de Gràcia amb Diagonal.\nDes d'allà, han iniciat la marxa avançant per Passeig de Gràcia amb pancartes on es podien llegir missatges com “Heu destrossat i arruïnat Barcelona", "Dimissió ja!" o "Recuperem Barcelona”.\nEls manifestants han marxat per Passeig de Gràcia en direcció cap a la Casa Batlló / Moltse Giralt\nEn arribar a la Casa Batlló, s'ha llegit un manifest amb el qual s'ha conclòs l'acte. Els organitzadors, però, han avançat que continuaran convocant mobilitzacions similars.\nEs tracta de la segona manifestació en els passats 15 dies, a la primera hi van participar unes 300 persones.\nColau, a Madrid\nMentre els manifestants protestaven contra el seu govern, l'alcaldessa no es trobava a Barcelona, sinó a Madrid. Concretament, en un acte de campanya del partit de Pablo Iglesias de les eleccions de la Comunitat de Madrid del 4-M.\nDurant l'acte, Colau ha volgut mostrar el suport al candidat i ha fet referència a les amenaces rebudes a través de cartes en els últims dies. "És terrible el que heu d'aguantar a Madrid, amb la dreta i l'extrema dreta d'Ayuso dient barbaritats dia rere dia", ha declarat.\nAmb la lectura del manifest, s'ha donat per acabada la manifestació d'avui / Montse Giralt\nEls grups i plataformes convocants són l'associació veïnal Avis del Barri, el Grup d'Afectats per la Remodelació del Bon Pastor, Anti-Colau, Anti-Colau la destructora de Barcelona, Cag-Ada Colau, Fora Colau, On vas Barcelona (Stop Colau), Salvem la Diagonal, Unió de Comunitats de Propietaris de Sant Martí i Ciutat Virtual. Tots ells asseguren estar cansats de veure Barcelona "bruta, insegura, deixada, amb uns impostos abusius, intransitable i incívica".\nImatge dels manifestants mobilitzant-se cap a la casa Batlló / Montse Giralt\nMarxes cada 15 dies\nAquestes entitats no descarten repetir aquestes marxes cada 15 dies amb motiu de les diferents investigacions que s'han obert a Colau en les últimes setmanes en els tribunals. En concret, el govern d'Ada Colau està en el punt de mira de la Fiscalia i el Tribunal de Comptes per presumptes concessions de subvencions a entitats afins als comuns.\nAquests tribunals investiguen els diners públics que s'hauria concedit a ONG associades com a "amigues" de l'executiu de l'Ajuntament de Barcelona, uns fets que Colau nega rotundament.\nImatge principal, pancarta que encapçalava la manifestació contra Ada Colau / Montse Giralt\nBarcelona Convoquen una altra manifestació contra el "desgovern" de Colau l'1 de maig El Nacional


Landgasthof Vogelsang Weichering Alemanya - Ofertes d'hotels amb els MILLORS DESCOMPTES EN LÍNIA\nBahnhofstrasse 24, Weichering, Weichering, Alemanya, 86706 - Veure al mapa\nMés informació sobre Landgasthof Vogelsang\nSi el que està buscant és per un hotel ben situat a Weichering, no busqui més enllà de Landgasthof Vogelsang. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Landgasthof Vogelsang, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos aparcament de cotxes, servei d'habitacions, restaurant, premsa, servei de bugaderia.\nGaudiu de les comoditats d'alta gama com ara calefacció, escriptori, telèfon, aparell de televisió, TV satèl•lit/cable per tal de relaxar-vos després d'un cansat dia. Durant el dia podeu gaudir de l'atmòsfera relaxant de pesca, parc infantil, sala de jocs. Sigui quin sigui el motiu del seu viatge, Landgasthof Vogelsang és una selecció idònia per a la vostra estada a Weichering.\nAllotjaments a Weichering


La directora General de Turisme de Catalunya visita la Garrotxa per veure la feina feta i per fer dels plans de Foment Turístic - Garrotxa Digital\nOlot - Publicada a les 14:06h\nComentaris tancats a La directora General de Turisme de Catalunya visita la Garrotxa per veure la feina feta i per fer dels plans de Foment Turístic\nDurant el dia d’avui la directora general de Turisme de Catalunya visita la Garrotxa. Al llarg de la jornada recorrerà diferents localitats, per veure la feina que s’ha fet i la que es farà amb els plans de foment turístic que s’han concedit a la comarca. Un dels municipis on han anat aquest matí és Sant Joan les Fonts.\nAquest matí Marian Muro, directora general de Turisme de Catalunya, acompanyada de la sotsdirectora de Programació Turística de la Generalitat de Catalunya i de representants de l’administració comarcal i de Turisme Garrotxa, han visitat les colades de Sant Joan les Fonts. La visita s’emmarca dins de la jornada oficial per recórrer diferents pobles i indrets de la Garrotxa on ja s’han realitzat i encara s’han de fer actuacions turístiques recollides dins dels Plans de Foment. A la Garrotxa se li ha concedit el pla de foment turístic en les dues convocatòries que s’han fet, i no es descarta que en pugui obtenir un tercer. Així ho ha expressat Muro, que ha explicat que els Plans de Foment Turístic no s’atorguen en funció de si ja se’n han donat o no, sinó en funció del projecte que presenta el territori.\nEn la visita també s’ha anat, entre d’altres municipis de la comarca, a Olot, ja que el projecte del volcà Montsacopa s’emmarca dins del segon Pla de Foment Turístic.\n– La Generalitat atorga 340.000 euros per a actuacions de millora en el sector turístic a la Garrotxa


La Regidoria de Turisme de Sueca posa en marxa un concurs de cuiners joves de 12 a 16 anys dins el FirArròs | RiberaBaixa.info\nLes Festes Majors de Sueca ofereixen a la ciutadania i visitants un gran nombre d’actes i activitats per a totes les edats. Una prova és el concurs que ha posat en marxa enguany la Regidoria de Turisme amb el nom Firarròs Jove 2019. Este certamen culinari, destinat a joves de 12 a 16 anys, se celebrarà el dissabte 14 de setembre en el marc de l’esdeveniment gastronòmic Firarròs.\n“El concurs suposarà una gran oportunitat per als joves de Sueca de mostrar el seu talent culinari en un certamen que pretenem tinga una continuïtat com una cita gastronòmica important en el marc de Firarròs, la fira que celebrem durant tot el cap de setmana i en la qual mostrarem als visitants els productes gastronòmics autòctons que ofereix la nostra ciutat”, ha explicat la regidora d Turisme, Manoli Egea.\nEl concurs pretén ser una aposta seriosa pel talent de la joventut suecana, al temps que un aparador i una motivació extra per a tots aquells que vulguen provar els seus dots cuinant una paella segons la recepta tradicional del Concurs Internacional de Sueca.\nEl certamen se celebrarà en el marc de Firarròs, la fira gastronòmica que des de fa anys acull el parc de l’Estació l’últim cap de setmana de les Festes Majors i la vespra del dia del Concurs Internacional de Paella Valenciana de Sueca.\nPublicació següentCullera es prepara per a convertir-se en la capital europea del rugbi inclusiu\nPublicació anteriorLa Llar dels Jubilats d’Almussafes prepara un taller de manualitats


En compliment de l’art. 5 de la Llei orgànica 15/1999, de 13 de desembre, de protecció de dades de caràcter personal, us informem que les dades personals que proporcioneu s’incorporaran al fitxer ”Alumnes del Pla de formació”. La finalitat del fitxer és la inscripció de l'alumnat als cursos del Pla de formació del voluntariat de Catalunya (PFAVC).\nLa unitat responsable del fitxer és la Direcció General d’Acció Cívica i Comunitària i les dades recollides s’emmagatzemaran amb les mesures de seguretat i confidencialitat establertes legalment.\nTeniu dret a accedir a les dades facilitades, rectificar-les, cancel·lar-les i a oposar-vos al seu tractament, en les condicions previstes per la legislació vigent. Per exercir aquests drets, heu d’adreçar un escrit al Servei de Promoció de l’Associacionisme i el Voluntariat de la Direcció General D’Acció Cívica i Comunitària per correu postal (Passeig Taulat, 266-270 08019 Barcelona) o correu electrònic (adreçat a dgacc.benestar@gencat.cat i signat electrònicament amb DNI electrònic o certificat digital expedit pel CATCert).


Menú Cuina Volcànica | cuina volcanica, cuina volcànica, cocina volcanica, gastronomia local, garrotxa, olot - Cuina Volcànica\nRegala Cuina Volcànica Menú Cuina Volcànica\n17177 - Hostalets d'en Bas - Girona\nMenú Cuina Volcànica\nGaspatxo de fesols de Santa Pau\nCoques dels Hostalets:\n- Compota de poma i foie\n- Escalivada i anxoves de l'Escala\n- Tomata confitada, ceba escalivada i formatge Tou dels Til·lers\nBacallà amb crema de samfaina i fesols\nMagret d'ànec amb fruita\nEspatlla de xai a baixa temperatura amb cama-secs i cebetes glacejades\nGalta de porc amb poma, naps confitats i salsa de ratafia\nLlata de vedella amb puré cremós de patata i compota d'orellanes\nSorbet de llimona i romaní, nous i iogurt d'ovella\nVolcà 20 anys de Cuina Volcànica (cúpula de xocolata, vainilla, avellanes i sorbet de cirera)\nVi negre Raimat Abadia DO Costers del Segre\nRegala Cuina Volcànica! Omple el següent formulari i un cop finalitzat el pagament rebràs el Xec Regal per e-mail.\nRegal per a: (nom/noms del beneficiari)\nNombre de persones * 1 2 3 4 5 6 7 8 9 10\nVeure altres Xecs Regal de Cuina Volcànica\nAquest val s’ha de presentar a la recepció del Restaurant.\nVàlid només sota confirmació per al dia de la reserva.\nAquest val regal no es pot bescanviar per utilitzar-lo en cap altre esdeveniment.\nSi el client no es presenta a l’hora reservada (amb un marge de 30’) sense previ avís, perd el dret d’ús d’aquest val.\nAquest val no és bescanviable en cap cas per diners en metàl·lic.\nL'edat mínima de compra és de 16 anys.\nJOSEP COLOM I TRES MÉS CB\nADREÇA: C/ Vic nº 18, els Hostalets d’en Bas - 17177 La Vall d'en Bas (Girona)\nTEL: (34) 972 69 00 06\nRestaurant l'Hostalet (en endavant "TITULAR") es compromet a protegir la privacitat dels usuaris que accedeixin a aquest web i/o qualsevol dels seus serveis. La utilització del web i/o de qualsevol dels serveis oferts per EL TITULAR, implica l’acceptació per part de l”usuari de les disposicions contingudes en la present Política de Privacitat i que les seves dades personals siguin tractades segons s’hi estipula. Si us plau, tingui en compte que tot i que hi pugui haver enllaços del nostre web a d’altres webs, aquesta Política de Privacitat no s’aplica als webs d’altres companyies o organitzacions a les quals el web estigui redirigit. EL TITULAR no controla el contingut dels webs de tercers ni accepta cap tipus de responsabilitat pel contingut o les polítiques de privacitat d’aquests webs.\nUtilitzem cookies durant la navegació al nostre web amb el consentiment informat de l’usuari. L’usuari pot configurar el seu navegador perquè l’avisi de la utilització de cookies i per evitar-ne el seu ús. Per obtenir-ne més informació visiti la nostra Política de cookies\nL'alta seguretat és essencial per a nosaltres a l'hora de comprar en línia. Cuina Volcanica utilitza mesures tècniques i organitzatives per protegir les dades que vostè ens faciliti contra qualsevol manipulació accidental o intencionada, així com per impedir la seva pèrdua i destrucció, i per garantir que cap persona pugui accedir-hi sense autorització.\nTotes les dades transmeses a https://www.cuinavolcaniva.cat estan protegides mitjançant un xifrat SSL. Secure Socket Layer (SSL) és un protocol desenvolupat per permetre la transmissió segura de dades a través d'Internet. SSL utilitza el procediment de clau pública i privada. En aquest procediment, les dades codificades amb una clau d'accés públic només poden desxifrar-se amb una clau privada molt específica.\nAssociacio Professional Empresaris Hostaleria de la Garrotxa\nADREÇA: Avinguda Onze de setembre 22, 2 17800 Olot - Girona\nTEL: (34) 972 274 900